17. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 573 της 1/11 Ιουν. 1981 (ΦΕΚ Α΄ 149) Περί καταργήσεως εργαστηρίου και ιδρύσεως εργαστηρίων και σπουδαστηρίων εις το Ε.Μ. Πολυτεχνείον. Άρθρ.1.-Το παρά τη Ανωτάτη Σχολή Ηλεκτρολόγων Μηχανικών του Ε.Μ. Πολυτεχνείου υφιστάμενον, βάσει του άρθρ. 1 του Π.Δ. 352/1974 (ΦΕΚ 138 Α΄), εργαστήριον Ενσυρμάτου Τηλεπικοινωνίας και Ηλεκτροτεχνίας καταργείται. Άρθρ.2.-Ιδρύονται εις το Ε.Μ. Πολυτεχνείον τα κάτωθι Παραρτήματα: 1.Εις απάσας τας Σχολάς: α)Εργαστήριον Φυσικής ΙΙΙ, υπαγόμενον εις την ομώνυμον έδραν. β)Σπουδαστήριον Θεωρητικής Φυσικής, υπαγόμενον εις την ομώνυμον έδραν. 2.Εις την Ανωτάτην Σχολήν Πολιτικών Μηχανικών: Εργαστήριον Αντισεισμικής Τεχνολογίας, υπαγόμενον εις την ομώνυμον έδραν. 3.Εις την Ανωτάτην Σχολήν Ηλεκτρολόγων Μηχανικών: α)Εργαστήριον Ψηφιακών Συστημάτων και Υπολογιστών, υπαγόμενον εις την έδραν Ψηφιακών Συστημάτων και Ψηφιακών Υπολογιστών. β)Εργαστήριον Ενσυρμάτου Τηλεπικοινωνίας, υπαγόμενον εις την έδραν Τηλεπικοινωνιακών Συστημάτων. γ)Εργαστήριον Ηλεκτροτεχνίας, υπαγόμενον εις την έδραν Θεωρητικής και Γενικής Ηλεκτροτεχνίας Ι. 4.Εις την Ανωτάτην Σχολήν Αρχιτεκτόνων: Σπουδαστήριον Χωροταξίας και Οικιστικής Αναπτύξεως, υπαγόμενον εις την ομώνυμον έδραν. 5.Εις την Ανωτάτην Σχολήν Αγρονόμων και Τοπογράφων Μηχανικών: α)Εργαστήριον Γεωγραφίας, υπαγόμενον εις την ομώνυμον έδραν. β)Εργαστήριον Υγειονομικής Τεχνολογίας, υπαγόμενον εις την ομώνυμον έδραν. Για  συγχώνευση Εργαστηρίων και κατάργηση Σπουδαστηρίου βλέπε την Β1/367/21-29 Νοεμ.1996 (ΦΕΚ Β΄ 1076) απόφ.ΥΠΕΘΠΘ,κατωτ.αριθ.31. 